Source: https://xpravo.eu/register-doloziek-pravoplatnosti-a-vykonatelnosti/
Timestamp: 2020-05-26 20:24:55+00:00

Document:
REGISTER DOLOŽIEK právoplatností a vykonateľností | Xprávo
Hodnotenie článku: (97,14%)
Register doložiek právoplatností a vykonateľností súdnych rozhodnutí (ďalej aj ako „Register„) spustilo do (zatiaľ pilotnej) prevádzky Ministerstvo spravodlivosti Slovenskej republiky. Umožní overiť si právoplatnosť a vykonateľnosť kedykoľvek a kdekoľvek. Zároveň má odbremeniť informačné centrá súdov. Register má zatiaľ LEN INFORMATÍVNY chatakter. Informácie získané z Registra nie je možné použiť na právne účely.
Register doložiek právoplatností a vykonateľností súdnych rozhodnutí. Zdroj: Pixabay.com.
Právoplatnosť a vykonateľnosť súdnych rozhodnutí
Legálnu definíciu právoplatnosti a vykonateľnosti upravuje zákon č. 160/2015 Z. z. Civilný sporový poriadok v znení neskorších predpisov (ďalej ako „CSP„). V zmysle § 226 CSP:
„Právoplatnosť je vlastnosť súdneho rozhodnutia, ktorá spôsobuje záväznosť a zásadnú nezmeniteľnosť rozhodnutia.„
Právoplatné rozhodnutie je konečným rozhodnutím v danej veci. Po právoplatnosti rozhodnutia v danej veci platí tzv. prekážka rozhodnutej veci (rei iudicatae) a nemôže sa o nej rozhodovať znova. V zmysle § 230 CSP: „Ak sa o veci právoplatne rozhodlo, nemôže sa prejednávať a rozhodovať znova.“ Voči právoplatnému rozhodnutiu je možné brániť sa len na základe mimoriadnych opravných prostriedkov, ak existujú dôvody na ich uplatnenie v zmysle zákona.
V § 232 ods. 1 CSP:
„Vykonateľnosť je vlastnosť súdneho rozhodnutia ukladajúceho povinnosť plniť, ktorá spočíva v možnosti jeho priamej a bezprostrednej vynútiteľnosti zákonnými prostriedkami.„
Vyznačovanie doložky právoplatnosti a vykonateľnosti zabezpečuje súd na žiadosť.
Podrobnosti upravuje Vyhláška Ministerstva spravodlivosti SR č. 543/2005 Z. z. o Spravovacom a kancelárskom poriadku pre okresné súdy, krajské súdy, Špecializovaný trestný súd a vojenské súdy v znení neskorších predpisov, najmä § 62 a nasl. (ďalej ako „Spravovací a kancelársky poriadok pre súdy„).
V zmysle § 63 Spravovacieho a kancelárskeho poriadku pre súdy sa právoplatnosť a vykonateľnosť vyznačuje na žiadosť na rovnopise rozhodnutia alebo schváleného zmieru. Na prvej strane sa pripojí doložka právoplatnosti a vykonateľnosti ako odtlačok pečiatky. Doložka obsahuje okrem dátumu právoplatnosti a vykonateľnosti rozhodnutia/ zmieru aj podpis zamestnanca súdu, ktorý ju pripojil, dátum pripojenia doložky na rozhodnutie/ zmier a štátny znak Slovenskej republiky alebo odtlačok úradnej pečiatky.
Pri elektronických úradných dokumentoch súd vyhotovenú doložku právoplatnosti doručí spolu s rozhodnutím do elektronickej schránky účastníka konania.
Napríklad v prípade vydania rozhodnutia vo veci o zaplatenie určitej sumy je možné podať návrh na vykonanie exekúcie až po nadobudnutí právoplatnosti a vykonateľnosti daného rozhodnutia. Až po dátume vykonateľnosti je možné návrhom na vykonanie exekúcie vynucovať splnenie povinnosti uloženej daným rozhodnutím. Zriadenie Registra doložiek právoplatnosti a vykonateľnosti má uľahčiť prácu súdov a oprávnených aj v týchto prípadoch. V zmysle informácie na webovej stránke Ministerstva spravodlivosti SR : „Výhodou tohto riešenia môže byť odstránenie administratívnej záťaže súdov ako aj oprávnených osôb, a to napríklad odbremenenie oprávneného v exekučnom konaní predkladať právoplatnosť a vykonateľnosť exekučného titulu k návrhu na vykonanie exekúcie.“
Register doložiek právoplatností a vykonateľností súdnych rozhodnutí zatiaľ nie je právne záväzný. Má len informatívny charakter.
Na vyhľadávanie je potrebné poznať ECLI (európsky identifikátor judikatúry) rozhodnutia alebo spisovú značku, súd a dátum vydania rozhodnutia. Ako v praxi vyhľadať doložky uvádza Ministerstvo spravodlivosti SR na svojej webovej stránke v prehľadnej prezentácii:
Register_doloziek.pptx
Webová stránka Registra:
Viac informácií nájdete na stránke Ministerstva spravodlivosti SR tu:
http://www.justice.gov.sk/Stranky/aktualitadetail.aspx?announcementID=2532
Veronika, 2.8.2019 o 12:12
Protischránkový zákon, teda zákon č. 315/2016 Z. z. o registri partnerov verejného sektora a o zmene a doplnení niektorých zákonov...

References: § 226
 § 230
 § 232
 súd 
 súd 
 § 62
 § 63
 súd 
 súd